એક સગાને ત્યાં જવાનું બન્યું ત્યારે જોયું કે ઘરની ગૃહિણી રસોડામાંથી રોટલી લાવતા મોડું થાય ત્યારે દરેક વખતે સોરી કહેતી હતી. પણ તે ગૃહિણી તાજી ગરમાગરમ રોટલી ઉતારીને પીરસતી હતી તો વાર લાગે જ તેમાં એણે ગુનાહિતતા અનુભવવાની શું જરૂર? પણ જ્યારે જોયું કે તેના પતિની નજર બે મિનિટ મોડું થતા ફરી જતી હતી. તેની પાસે રસોઈ કરવાનો પુરતો સમય નહોતો એટલે બહારથી શ્રીખંડ અને ખમણ મગાવ્યા તે માટે ય એણે માફી માગી. કારણ કે તેના પતિને શ્રીખંડ ભાવતો નહોતો. અને તેને ખમણ નહીં પણ ભજીયા ખાવાની ઈચ્છા હતી. સ્વાદિષ્ટ રસોઈ બની હોવા છતાં ગૃહિણી સતત ગુનાહિતતાના ભાર તળે કચડાઈ રહી હતી.